Z:gnu-www-ja-edu-resources--3ec898-Free learning resources, like/hr

Slobodni resursi za učenje su, kao i slobodan softver, stvar slobode, a ne cijene. Riječ je o privođenju načela slobodnog softvera općem znanju i obrazovnim materijalima. Znanje treba biti na korist i dostupno svima bez ograničenja i ne smije biti tretirano kao vlasništvo. Ono nije artikl potrošačke robe koji s vremenom propada ili se korištenjem potroši kao par cipela. Znanje je prirodno obilan resurs koji se upotrebom usavršava: što se više koristi i razmjenjuje, više se uvećava na dobrobit svih. Uvođenje mjera osmišljenih da pogoduju vlasništvu nad znanjem, iskrojenih tako da spriječe ljudima pristup znanju, njegovu korištenju ili dijeljenju, urota je s ciljem kočenja ljudskog napretka.